PolyAgent/wiki_georgian_en_parallel_20231101 huggingface dataset:
ქარარი (მრავალმნიშვნელოვანი)

ქარარი (მრავალმნიშვნელოვანი)
ქარარი შეიძლება აღნიშნავდეს:
ქარარი — სოფელი აზერბაიჯანში, ქურდამირის რაიონში
ქარარი — საბრძოლო ტანკი
ქარარი — უპილოტო თვითმფრინავი
დნესტრი

დნესტრი — მდინარე აღმოსავლეთ ევროპაში, მიედინება მოლდოვისა და უკრაინის საზღვარზე, ჩრდილო-დასავლეთიდან სამხრეთ-აღმოსავლეთისაკენ. სიგრძე 1352 კმ. აუზის ფართობი -72,1 კმ2. სათავეს იღებს კარპატების მთებში ზღვის დონიდან 900 მეტრზე. ერთვის შავ ზღვას. ზღვის შესართავში ქმნის დნესტრის ლიმანს. წყლის ხარჯი ქვემო დინებაში 310 მ3/წმ. საშუალო წლიური ნატანი 10 მლრდ. მ3.
რესურსები ინტერნეტში
დნესტრი, ენციკლოპედია ბრიტანიკა
Dniester.org: a trans-boundary Dniester river project
eco-tiras.org
Dniester photo gallery
ლვივის ოლქის მდინარეები
ივანო-ფრანკივსკის ოლქის მდინარეები
ტერნოპილის ოლქის მდინარეები
ჩერნივცის ოლქის მდინარეები
ხმელნიცკის ოლქის მდინარეები
ვინიციის ოლქის მდინარეები
ოდესის ოლქის მდინარეები
მოლდოვის მდინარეები
ალან პრაისი

ალან პრაისი (დ. 19 აპრილი, 1942) — ბრიტანელი მუსიკოსი, რომელმაც სახელი გაითქვა, როგორც მუსიკალურ ჯგუფ The Animals-ის კლავიშისტმა. მუსიკოსს ბრიტანეთის მუსიკალურ ჩარტებში პირველობა ჯგუფის „The House of the Rising Sun“-მა. The Animals-ის დატოვების შემდეგ რენდი ნიუმენის სიმღერებით წარდგა ფართო აუდიტორიის წინაშე, დიდი წარმატებით. მოგვიანებით პრაისი უძღვებოდა საკუთარ ტელეგადაცემას და ასევე წარმატებით აფორმებდა მუსიკალურად კინოფილმებს და იღებდა მონაწილეობას მათ გადაღებაში.
კარიერა
პრაისმა ჯგუფი დატოვა 1965 წლის მაისში და ჩამოაყალიბა The Alan Price Set. მის შემადგენლობაში ალან პრაისის (ვოკალი, კლავიშებიანები) გარდა შედიოდნენ: კლაივ ბეროუზი (ბარიტონი საქსოფონი), სტივ გრეგორი (ტენორი საქსოფონი), ჯონ უოლტერსი (საყვირი), პიტერ კირტლი (გიტარა), როდ სლეიდი (ბას გიტარა) და როი მილზი (დასარტყმელი საკრავები). იმავე წელს პრაისმა ითამაშა ფილმში „არ მიიხედო“.
დისკოგრაფია
სტუდიური ალბომები
The Price to Play The Alan Price Set (Decca) 1966
A Price on His Head (Decca) 1967
O Lucky Man! (Warner Bros.) 1973
Savaloy Dip (Reprise) 1974 (მხოლოდ რვაარხიან კასეტაზე, ხელახლა გამოიცა 2016 წელს) – (Omnivore Recordings) 2016
Between Today and Yesterday (Warner Bros.) 1974 – ბრიტანეთი: #9
Metropolitan Man (Polydor) 1975
Shouts Across the Street (Polydor) 1976
Alan Price (Polydor) 1977, აშშ: #187
England My England (Jet) 1978, აშშ-ში გამოვიდა, როგორც Lucky Day
Rising Sun (Jet) 1980
Geordie Roots & Branches (MWM Productions) 1983
Travellin' Man (Trojan Records) 1986
Liberty (Ariola) 1989
Based on a True Story (Apaloosa) 2002
რესურსები ინტერნეტში
არაოფიციალური საიტი
სქოლიო
ბრიტანელი მუსიკოსები
დაბადებული 1942
დაბადებული 19 აპრილი
ვარხანი (აზერბაიჯანი)

ვარხანი (აზერბაიჯანი)
ვარხანი — სოფელი აზერბაიჯანში, საათლის რაიონში.მოსახლეობის რაოდენობა 2023 კაცი.
რესურსები ინტერნეტში
საათლის რაიონის სოფლები
პიერ ბუიოია

პიერ ბუიოია (დ. 24 ნოემბერი, 1949 — გ. 17 დეკემბერი, 2020) — ბურუნდელი სამხედრო და სახელმწიფო მოღვაწე. მაიორი. ბურუნდის პრეზიდენტი 1987-1993 და 1996-2003 წლებში.
ბიოგრაფია
პიერ ბუიოია დაიბადა 1949 წლის 24 ნოემბერს რუანდა-ურუნდის (აჟამად ბურუნდი) ბურურის პროვინციის პატარა ქალაქ რუტოვუში. მიეკუთვნება ტუტსის ეთნიკურ ჯგუფს. დაწყებითი განათლება მიიღო რუტოვუს კათოლიკურ მისიაში. 1967-1982 წლებში სწავლობდა ბელგიის, საფრანგეთისა და გფრ-ის სამხედრო სასწავლებლებში. 1984-1987 წლებში შეიარაღებული ძალების გენერალური შტაბის ოფიცერია.
1987 წელს ჟან ბაპტისტ ბაგაზას რეჟიმის წინააღმდეგ პიერ ბუიოიამ მოახდინა სამხედრო გადატრიალება და თავი მესამე რესპუბლიკის პრეზიდენტად გამოაცხადა. 1987-1988 წლებში იყო ასევე ქვეყნის თავდაცვის მინისტრი. პირველ რიგში მან შეწყვიტა კათოლიკური ეკლესიის დევნა და გაათავისუფლა პოლიტპატიმრები ციხეებიდან. 1988 წლის აგვისტოში ქვეყანაში დაიწყო ეთნიკური შეტაკებები. ტუტსის არმიამ შეძლო წესრიგის აღდგენა, მაგრამ დაიღუპა 5 000 ჰუტუს ტომის წარმომადგენელი და 60 ათასი ამავე ტომიდან იძულებული გახდა ქვეყნიდან გაქცეულიყო. ამ ამბების შემდეგ ბუიოიამ დაიწყო ეროვნული შერიგების პროგრამა. მან ჰუტუს წარმომადგენელი დანიშნა პრემიერ-მინისტრად და ისინი მთავრობაში შეიყვანა. 1993 წელს გამართულ პირველ დემოკრატიულ საპრეზიდენტო არჩევნებში გაიმარჯვა ჰუტუს ტომის წარმომადგენელმა მელშიორ ნდადაიემ.
ამავე წლის ოქტომბერში მოკლეს ქვეყნის პრეზიდენტი ნადადაიე, იგი შეცვალა სიპრიენ ნტარიამირამ, რომელიც 1994 წელს ავიაკატასტროფაში დაიღუპა. დაპირისპირება ჰუტუსა და ტუტსის ტომებს შორის არ შეწყვეტილა. 1996 წელს ბუიოიამ დაამხო პრეზიდენტი სილვესტრე ნტიბანტუნგანია და ხელისუფლების სათავეში დარჩა 2003 წლამდე. მან გააუქმა პრემიერ-მინისტრის თანამდებობა, რომელიც ტრადიციულად ეკავა ჰუტუს ტომის წარმომადგენელს, თუკი პრეზიდენტი იქნებოდა ტუტსის ტომიდან. 2001 წელს ეკონომიკური სანქციების საფრთხის შიშით პიერ ბუიოიამ ჩამოაყალიბა ვიცე-პრეზიდენტის თანამდებობა და ამ თანამდებობაზე დანიშნა ჰუტუს ეთნიკური ჯგუფის წარმომადგენელი დომიტიენ ნდაიზიეი, რომელსაც ხელშეკრულების თანახმად წელიწადნახევარში გადასცა სახელმწიფოს მეთაურის თანამდებობა. თავად ბუიოიამ როგორც ყოფილმა პრეზიდენტმა, მიიღო მუდმივი სენატორის სტატუსი. 2008 წელს იგი ხელმძღვანელობდა აფრიკის კავშირის სამშვიდობო მისიას ჯერ ჩადიში, ხოლო შემდეგ მალიში.
2020 წლის 19 ოქტომბერს ბურუნდის უზენაესმა სასამართლომ დაუსწრებლად მიუსაჯა სამუდამო პატიმრობა 1993 წელს ნდადაიეს მკვლელობის გამო.
2020 წლის დეკემბერში კორონავირუსით დაინფიცირდა მალიში. იგი მოათავსეს ბამაკოს პოსპიტალში, საიდანაც გადაიყვანეს პარიზში. დაიღუპა საავადმყოფოსკენ მიმავალ სასწრაფო დახმარების მანქანაში.
რესურსები ინტერნეტში
Burundi Timeline 1858-1995
1996 comments on Burundi and Buyoya at the United Nations
სქოლიო
დაბადებული 24 ნოემბერი
დაბადებული 1949
გარდაცვლილი 17 დეკემბერი
გარდაცვლილი 2020
ბურუნდის პრეზიდენტები
COVID-19-ის პანდემიით გარდაცვლილები საფრანგეთში
ნიკანდრ ჩესნოკოვი

ნიკანდრ ჩესნოკოვი (დ. 1843, სტაროჩერკასკაია, რუსეთის იმპერია — 1928) — საბჭოთა და რუსი პოეტი.
ბიოგრაფია
ნიკანდრ ჩესნოკოვი 1843 წელს სტანიცა სტაროჩერკასკაია დაიბადა, კაზაკების ოჯახში. მამამისი, დონელი კაზაკი ვაჭარი იყო, რომელსაც საკუთარი ბარკა ჰყავდა. დონის სატავეში ყიდულობდა პურს და შემდეგ მას როსტოვსა და ტაგანროგში უცხოელებზე ჰყიდდა. ნიკანდრი ათი წლიდან ეხმარეობა მამას მის საქმეებში. შემდეგ ის ქალაქ სტავროპოლში, ვაჭართან მოურავად მოეწყო. ამ პერიოდში ბიჭი ბევრს კითხულობდა, თვითგანათლებით იყო დაკავებული.
მოგვიანებით ჩესნოკოვი მოხეტიალე ფოტოგრაფად მუშაობდა, ქმნიდა ოლქის მცხოვრებთა პორტრეტებს, ხატავდა მართლმადიდებლურ ეკლესიებს. ქორწინების შემდეგ, ის სტანიცა კონსტანტინოვსკში გადავიდა საცხოვრებლად. 1887 წელს მან სტანიცაში ჩამოაყალიბა „სოფლის მეურნეობის მანქანების და იარაღების გამანაწილებელი ამხანაგობა“. იმის გამო, რომ ვაჭრობა არ გამოვიდა, ის კვლავ სტანიცა სტაროჩერკასკაიაში დაბრუნდა, ხოლო ნერვული შერყევის გამო სმენა დაკარგა. ნიკანდრ ჩესნოკოვი რუსეთში მომხდარ ოქტომბრის რევოლუციას მიესალმა, თუმცა სამოქალაქო ომი არ მოსწონდა, რადგან ომის პერიოდში დაიღუპა მისი შვილი მიხეილი.
ნიკანდრ ჩესნოკოვს ლიტერატურული საქმიანობა იზიდავდა. ის ისტორიკოს და ლიტერატორ ევგრაფი საველიევთან ერთად მონაწილეობდა 1909—1910 წლებში ნოვოჩერკასკში „დონის ლიტერატურული კრებულების“ გამოცემაში. კრებულში მან თავისი რამდენიმე ლექსი და პოემა „ივან ჩიგა“ გამოაქვეყნა. პოემისატვის სასამართლო პალატამა მას ერთწლიანი პატიმრობა მიუსაჯა. განაჩენის მიზეზი ის იყო, რომ ავტორი პოემაში მეფესა და თვითმპყრობელობას „კაზაკების დაუძინებელ მტერს“ უწოდებდა.
ლიტერატურა
Астапенко М. П., Астапенко Г. Д., Астапенко Е. М. Казасья доля — Дон, степь да воля. Ростовн/Д, 2014. с. 303, 320 с.: ил. ISBN 978-5-87259-806-0
ინტერნეტ-რესურსები
„А ЛЮБИ ОДНУ СВОБОДУ, И СЛУЖИ ВСЕМУ НАРОДУ“.
რუსი პოეტები
ალბულა

ალბულა — მდინარე შვეიცარიაში, გრაუბიუნდენის კანტონში, ჰინტერჰაინის შენაკადი. სიგრძე 36 კილომეტრია, აუზის ფართობი — 950 კმ².
სათავეს იღებს ალბულის უღელტეხილზე.
რესურსები ინტერნეტში
Hydrologische Daten über die Albula auf der Website des BAFU
Bericht über eine Kajaktour auf der Albula
Flussbeschreibung für Wasserfahrten
შვეიცარიის მდინარეები
ტარტარუგა

ტარტარუგა, არაუ — გვერდკისერა კუ ფარფეხა კუსებრთა ოჯახისა. აქვს 80 სმ-მდე სიგრძის, კვერცხის ფორმის, უკან გაგანივრებული ბაკანი, ფერად მომწვანო-მურა მუქი ლაქებით. თავი მასიურია, კისერი მოკლე. თვალებს შორის გრძივი ღარი აქვს, ნიკაპზე — კანის ორი გამონაზარდი. გავრცელებულია მდინარეების ამაზონის, ორინოკოსა და მაგდალენას აუზებში. ძირითადად იკვებება ჩამოცვენილი ნაყოფებით. წყვილდებიან წყალში. დედალი მეჩეჩებზე ორმოში დებს 80–200 კვერცხს. 28–30 °C ტემპერატურის პირობებში ინკუბაცია 42–47 დღე გრძელდება. სამხრეთ ამერიკის ინდიელები უძველესი დროიდან იყენებდნენ მის კვერცხებს ცხიმის მისაღებად. XX საუკუნეში რეწვის შედეგად ტარტარუგას რიცხოვნობა მკვეთრად შემცირდა. შეტანილია IUCN-ის წითელ ნუსხაში.
ლიტერატურა
სქოლიო
კუები
რასულუ (დაშქესანი)

რასულუ (დაშქესანი)
რასულუ — სოფელი აზერბაიჯანში, დაშქესანის რაიონში. მოსახლეობის რაოდენობა — 362 კაცი.
რესურსები ინტერნეტში
დაშქესანის რაიონის სოფლები
ჭვებარი

ჭვებარი — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, სორის თემში.
დემოგრაფია
2014 წლის აღწერის მონაცემებით სოფელში ცხოვრობს 3 ადამიანი.
სქოლიო
ონის მუნიციპალიტეტის სოფლები
პრადეხონი

პრადეხონი — მუნიციპალიტეტი ესპანეთში, შედის ლა-რიოხის პროვინციის კალაორის კომარკის შემადგენლობაში. ფართობი — 31,76 კმ². მოსახლეობა — 3910 კაცი (2020 წ.).
იხილეთ აგრეთვე
ლა-რიოხის მუნიციპალიტეტები
რესურსები ინტერნეტში
პრადეხონის მუნიციპალიტეტის ოფიციალური საიტი
სქოლიო
ლა-რიოხის მუნიციპალიტეტები
დიზა (შარურის რაიონი)

დიზა (შარურის რაიონი)
დიზა — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში. მოსახლეობის რაოდენობა — 1 791 კაცი.
რესურსები ინტერნეტში
ნახიჩევანის ავტონომიური რესპუბლიკის სოფლები
შარურის რაიონის სოფლები
მთიულეთ-ფშავის კავკასიონი

მთიულეთ-ფშავის კავკასიონი — კავკასიონის სამხრეთი კალთის მონაკვეთი, რომელიც მოიცავს მდინარეების არაგვისა და ივრის აუზების მთიან ზოლს და აერთიანებს საქართველოს ისტორიულ-ეთნოგრაფიულ პროვინციებს: მთიულეთს, ფშავს, პირაქეთ ხევსურეთსა და თიანეთს. ჩრდილოეთი საზღვარი მიუყვება კავკასიონის მთავარი ქედის თხემს ხორისარსა და ბორბალოს მწვერვალებს შორის, დასავლეთი — ალევის ქედის თხემს მწვერვალ ალევის კლდემდე, აღმოსავლეთი — კახეთის ქედის თხემს. სამხრეთი საზღვარი პირობითია და კავკასიონის სამხრეთი კალთის დაბალმთიან ნაწილზე გადის.
მთიულეთ-ფშავის კავკასიონი აგებულია (ჩრდილოეთიდან სამხრეთით) იურული, ცარცული, პალეოგენური და ნეოგენური ასაკის ნალექებით (თიხაფიქლები, ქვიშაქვები, კირქვები, მერგელები, კონგლომერატები, თიხები), რომლებიც უმეტესად ფლიშური ფაციესისაა და ძლიერადაა დანაოჭებული. მთიულეთ-ფშავის კავკასიონის ოროგრაფიულ სახეს განსაზღვრავს ეროზიული ქედები გა განივი ხეობები. ყველაზე დიდი ოროგრაფიული ერთეულის კავკასიონის მთავარი ქედის სიმაღლე აქ არსად არ აღემატება 4000 მ (მწვერვალები: ხორისარი 3736 მ, დიდი ბორბალო 3295 მ, როშკახოხი 3562 მ და სხვა), ხოლო ყველაზე დაბალი უღელტეხილი 2395 მ-ზე მდებარეობს (ჯვრის უღელტეხილი). დიდი ოროგრაფიული ერთეულებია აგრეთვე მთავარი ქედის სამხრეთ განტოტებები: ალევის, მთიულეთის, გუდამაყრის, ქართლის, კახეთის ქედები და მდინარეების მთიულეთის, გუდამაყრის, ფშავის, ხევსურეთის არაგვისა და ივრის ხეობები.
მთიულეთ-ფშავის კავკასიონს ახასიათებს ჰავის სიმაღლებრივი ზონალურობა დაწყებული ზომიერ ნოტიო ცივზამთრიანი და ხანგრძლივ გრილზაფხულიანი ჰავიდან (დაბალ მთებში), დამთავრებული მაღალმთის მუდმივთოვლიან-მყინვარებიანი ჰავით (ქედების თხემზე). იანვრის საშუალო ტემპერატურა 2°-დან 10°C-მდე, ივლისის 12°-იდან 18°C-მდე. ნალექები 600 მმ-იდან 1700 მმ წელიწადში. მთიულეთ-ფშავის კავკასიონის ჰიდროგრაფიულ ქსელს ქმნის მდინარე არაგვის სისტემა და მდინარე იორი, რომელთა წყალდიდობა გაზაფხულსა და ზაფხულის დასაწყისშია, წყალმცირობა — ზამთარში. ხეობებში იცის ღვარცოფები. არის მინერალური წყლები („ვაჟას წყარო“).
ნიადაგ-მცენარეული საფარი ზონების სახით არის გამოხატული: ტყის ტიპურ, ღია და გაეწრებულ ყომრალ და ნეშომპალა-კარბონატულ ნიადაგებზე განვითარებულია მუხნარ-რცხილნარი (მთების ქვედა კალთებზე) წიფლნარი (ზედა კალთებზე), რომლებიც 2200-2300 მ სიმაღლემდე ადის. წიფლის ტყის ზონაში შეინიშნება ფიჭვის (გომეწრის ხეობა) ნაძვისა და ურთხმელის (კაწალხევის ხეობა) გავრცელება. ტყის ზონის ზემოთ, 2500-2600 მ-მდე, მთის მდელოს ნიადაგებზე განვითარებულია სუბალპური ტყე-ბუჩქნარი და მდელოები, ხოლო 3300-3400 მ-მდე მთის მდელოს პორდიან და კორდიან-ტორფიან ნიადაგებზე — ალპური მდელოები და ხალები.
მთიულეთ-ფშავის კავკასიონზე გავრცელებულია ლანდშაფტის 3 ტიპი: დაბალ- და საშუალმთის მთა-ხეობათა რელიეფის ტყის ყომრალ, გაეწრებულ ყომრალ და ნეშომპალა-კარბონატურლ ნიადაგებზე განვითარებულია შერეული ფართოფოთლიანი მთა-ტყის ლანდშაფტი (ქვეტიპებით: დაბალმთის მუხნარ-რცხილნარით და საშუალმთის წიფლნარით); მაღალმთის მთა-ხეობათა რელიეფის მთის მდელოს ნიადაგებზე ჩამოყალიბებული მთა-მდელოს ლანდშაფტი (სუბალპური და ალპური ქვეტიპები); გლაციალურ-ნივალური ლანდშაფტის ფრაგმენტები.
ლიტერატურა
უკლება დ., ქსე, ტ. 6, გვ.673-674, თბ., 1983
კავკასიონის მთები
პატარა ხატი

პატარა ხატი — ეკლესია ახმეტის მუნიციპალიტეტში, დგას სოფელ საბუის სიახლოვეს, ტყით დაფარულ ბორცვზე. განეკუთვნება ადრინდელ შუა საუკუნეებს.
ეკლესია დარბაზულია (3,5 X 2,7 მ), ნაგებია სხვადასხვა ზომის ნატეხი ქვითა და რიყის ქვით. ძეგლი ძლიერ დაზიანებულია: სახურავზე აყრილია საფარი, ჩამოშლილია კედლების საპირე წყობის მნიშვნელოვანი ნაწილი. შენობა მიწაშია ჩამჯდარი. ეკლესიაში შესასვლელი სამხრეთიდანაა. კარი სწორკუთხაა. აღმოსავლეთით, ნახევარწრიული აბსიდის ღერძზე, შირიმის ქვებით გამოყვანილი და ნალისებრი თაღით გადახურული სარკმელია გაჭრილი. მსგავსი ერთი სარკმელია დასავლეთ კედელში. აფსიდში, სარკმლის ორივე მხარს, თითო მცირე ზომის ნიშია. აფსიდი გადახურულია ოდნავ დადაბლებული პროპორციების კონქით, დარბაზი - ცილინდრული კამარით. გარედან აღმოსავლეთის სარკმელი ნახევარწრიული ფორმის რელიეფური თავსართით არის დასრულებული, რომელსაც ბოლოებში ჰორიზონტალური გადანაკეცები აქვს.
ლიტერატურა
ახმეტის მუნიციპალიტეტის ტაძრები
ქოლანი (შაჰბუზი)

ქოლანი (შაჰბუზი)
ქოლანი — სოფელი აზერბაიჯანში, ნახიჩევანის ავტონომიურ რესპუბლიკაში, შაჰბუზის რაიონში. მოსახლეობის რაოდენობა — 1 662 კაცი.
რესურსები ინტერნეტში
ნახიჩევანის ავტონომიური რესპუბლიკის სოფლები
შაჰბუზის რაიონის სოფლები
კაზუარისებრნი

კაზუარისებრნი — ფრინველთა ოჯახი კაზუარისნაირთა რიგისა. მოიცავს ერთი თანამედროვე გვარის 3 სახეობას. გავრცელებულნი არიან ავსტრალიის კონტინენტზე. დიდი ტანის არამფრენი ფრინველები არიან, ფერად — შავი, კისერი და თავი — ლურჯი ან ნარინჯისფერი. თავზე აქვთ რქოვანი წანაზარდი (კორძი), ფეხებზე სამი თითი და რედუცირებული ფრთები. ახასიათებთ მონოგამია. იკვებებიან მცენარეთა თესლებით, მათი ნაყოფითა და კეკნკრით.
კლასიფიკაცია
(ამომწყდარი სახეობა)
ლიტერატურა
Boles, Walter E. (2001): A new emu (Dromaiinae) from the Late Oligocene Etadunna Formation. Emu 101: 317–321. HTML abstract
Brands, Sheila (14 August 2008). "Systema Naturae 2000 / Classification, Family Casuariidae". Project: The Taxonomicon. Retrieved 4 February 2009.
კაზუარისნაირნი
Camponotus rufifrons

Camponotus rufifrons — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
გიდეილი

გიდეილი — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 305 კაცი.
რესურსები ინტერნეტში
სქოლიო
ისმაილის რაიონის სოფლები
ნისიოკოპე

ნისიოკოპე (西興部村) — სოფელი მონბეცუს ოლქში, აბასირის ქვეპრეფექტურაში, ჰოკაიდოზე, იაპონიაში.
2007 წლის მიხედვით სოფლის მოსახლეობა შეადგენდა 1187 ადამიანს, სიმჭიდროვე 4.08 ადამიანს კვადრატულ კილომეტრზე. მთლიანი ფართობი 308.12 კმ. კვ.
რესურსები ინტერნეტში
ოფიციალური საიტი (ინგლისური ვერსია )
ჰოკაიდოს სოფლები
კრუზეირუ-დუ-იგუასუ

კრუზეირუ-დუ-იგუასუ — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 475 მეტრზე. მიეკუთვნება სამხრეთ-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ფრანსისკუ-ბელტრანის შემადგენლობაში.
2010 წლის მონაცემებით, მოსახლეობა 4 278 ადამიანს შეადგენდა, მოსახლეობის სიმჭიდროვე 26.43 კმ²-ზე. ფართობი 161 862 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
მეორე მოხაში

მეორე მოხაში — სოფელი საქართველოში, სამეგრელო-ზემო სვანეთის მხარის სენაკის მუნიციპალიტეტში, ფოცხოს თემი (სოფლები: ლეგოგიე-ნასაჯუ, მეორე მოხაში, მოხაში, ფოცხო). მდებარეობს ოდიშის ვაკეზე, მდინარე გურძემის (ტეხურის მარჯვენა შენაკადი) მარჯვენა მხარეს. ზღვის დონიდან 160 მ, სენაკიდან 27 კმ.
დემოგრაფია
2014 წლის აღწერის მონაცემებით სოფელში ცხოვრობს 139 ადამიანი.
ლიტერატურა
სქოლიო
სენაკის მუნიციპალიტეტის სოფლები
Kura Island

Kura Island
Kura or Kurkosa, also known as Kurinskiy in the Russian language, is the largest island of Azerbaijan. It lies in the Caspian Sea, off the coast of the Aran Region, to the south of Neftchala and about to the SSE of Baku.
History
The island was formerly attached to the mainland by a narrow spit. It was named Kurkosa after the Kura River located further north by Fedor I. Soimonov, the pioneering explorer of the Caspian Sea during the time of Peter I the Great. Soimonov wrote the 'Pilot of the Caspian Sea', the first report on that until then little known body of water, that was published in 1720 by the Russian Academy of Sciences.
In Soviet times there were two villages on the island with a population of almost 3,000 souls. However, the rise of the Caspian Sea level cut Kura Island off from the mainland making communication problematic. As a result in 1981 most inhabitants were evacuated. By 2009 only about 10 people lived on Kura Island. The last inhabitant of the island died in 2020.
Geography
Kura island is located off the Kura Spit, the nearest point, and to the east of the Kyzylagach Bay (Qızılağac Bay) shore. Although located quite far away from it, it is considered the southernmost island of the Baku Archipelago.
The area of Kura Island is . Its length is and its maximum width . The island is low, with mudhills, and stretches in a NE to SW direction.
There is a lighthouse on Kura that was built in 1911 and abandoned in 1966.
Kura Stone
Kura Rock or Kura Stone (Kurinskiy Kamen) is a small islet with a maximum length of 0.18 km. It is located 13 km to the east of Kura Island's NE end at .
See also
Ghizil-Agaj State Reserve
List of islands of Azerbaijan
References
External links
The Kura Delta
Islands of Azerbaijan
Islands of the Caspian Sea
Uninhabited islands of Azerbaijan
კარაპირო

კარაპირო — ხელოვნური ტბა ახალ ზელანდიაში, ჩრდილოეთის კუნძულზე, მდინარე უაიკატოზე. ქალაქ ჰამილტონიდან მდებარეობს 30 კილომეტრში.
შეიქმნა 1947 წელს ჰიდროელექტროსადგურის აშენების შემდეგ. სიგრძე 11 კმ, სიგანე 900 მ. სარკის ფართობი 7,7 კმ². უდიდესი სიღრმე 30 მ.
წყალსაცავზე ტარდება სპორტული ვარჯიშები. 1978 და 2010 წწ. აქ გაიმართა მსოფლიო ჩემპიონატი აკადემიურ ნიჩბოსნობაში. ადგილობრივ ენაზე ტბის სახელწოდება ნიშნავს „ცუდი სუნის ქვებს“.
სქოლიო
ახალი ზელანდიის ტბები
Cyrillia aequalis

Cyrillia aequalis is a species of sea snail, a marine gastropod mollusk in the family Raphitomidae.
Description
The length of the shell varies between 5 mm and 10 mm.
Distribution
This marine species occurs from Norway to the Western Mediterranean
References
Gofas, S.; Le Renard, J.; Bouchet, P. (2001). Mollusca, in: Costello, M.J. et al. (Ed.) (2001). European register of marine species: a check-list of the marine species in Europe and a bibliography of guides to their identification. Collection Patrimoines Naturels, 50: pp. 180–213
External links
Jeffreys J.G. (1862-1869). British conchology. Vol. 1: pp. cxiv + 341 [1862. Vol. 2: pp. 479 [1864]. Vol. 3: pp. 394 [1865]. Vol. 4: pp. 487 [1867]. Vol. 5: pp. 259 [1869]. London, van Voorst]
Jeffreys J.G. (1862-1869). British conchology. Vol. 1: pp. cxiv + 341 [1862. Vol. 2: pp. 479 [1864]. Vol. 3: pp. 394 [1865]. Vol. 4: pp. 487 [1867]. Vol. 5: pp. 259 [1869]. London, van Voorst] ]
Fassio, G.; Russini, V.; Pusateri, F.; Giannuzzi-Savelli, R.; Høisæter, T.; Puillandre, N.; Modica, M. V.; Oliverio, M. (2019). An assessment of Raphitoma and allied genera (Neogastropoda: Raphitomidae). Journal of Molluscan Studies
Gastropods.com: Raphitoma aequalis
Natural History Museum, Rotterdam: Raphitoma aequalis
aequalis
Gastropods described in 1867
მალხაზ შაშიაშვილი

მალხაზ შაშიაშვილი (დ. 2 თებერვალი, 1952, თელავი) — ქართველი მათემატიკოსი, მეცნიერი და პედაგოგი. ფიზიკა-მათემატიკის მეცნიერებათა დოქტორი (1995), პროფესორი (1999).
ბიოგრაფია
1974 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი.
1974-1983 წლებში — ეკონომიკისა და სამართლის ინსტიტუტი, მეცნიერ-თანამშრომელი. 1983-1990 წლებში — ანდრია რაზმაძის სახელობის მათემატიკის ინსტიტუტი, უფროსი მეცნიერ-თანამშრომელი. 1990-1996 წლებში — თბილისის სახელმწიფო უნივერსიტეტი, სტოქასტური ანალიზის ლაბორატორიის უფროსი მეცნიერ-თანამშრომელი. 1996-2006 წლებში — თბილისის სახელმწიფო უნივერსიტეტი, მექანიკა-მათემატიკის ფაკულტეტის ალბათობის თეორიის პროფესორი. 1998-2005 წლებში — საერთაშორისო შავი ზღვის უნივერსიტეტი, საინჟინრო ფაკულტეტის პროფესორი. 2005-2011 წლებში — ანდრია რაზმაძის სახელობის მათემატიკის ინსტიტუტი, უფროსი მეცნიერ-თანამშრომელი. 2005-2012 წლებში — აბდუს სალამის მათემატიკურ მეცნიერებათა სკოლა (ASSMS), უცხოელი პროფესორი. GC უნივერსიტეტი, ლაჰორი, პაკისტანი. HEC-ის (უმაღლესი საგანმანათლებლო კომიტეტი, ისლამაბადი) მიერ მიწვეული პროფესორი. 2020 წლიდან — ქუთაისის საერთაშორისო უნივერსიტეტი, ალბათობისა და სტატისტიკის პროფესორი. მისი კვლევის ინტერესების სფეროა: სტოქასტური ანალიზი, სტატისტიკა, ფინანსური მათემატიკა და კერძო-წარმოებულიანი დიფერენციალური განტოლებები, მათ შორისაა, სტოქასტური ვარიაციული უტოლობები, სკოროხოდის ამოცანები და არეკვლილი დიფუზიური პროცესები მრავალწახნაგა არეში, არაპარამეტრული სტატისტიკა და გრენანდერის შეფასება, ამერიკული ოფციონების ფასდადება და ჰეჯირება, პუანკარეს წონიანი შებრუნებული უტოლობები კერძო-წარმოებულიანი დიფერენციალური განტოლებების სუბ-ამონახსნებისათვის. ამჟამად დაინტერესებულია ანალიზურად უცნობი (მრავალი ცვლადის ნამდვილ-მნიშვნელობებიანი) ნახევრად-ამოზნექილი ფუნქციის გრადიენტის რიცხვითი მიახლოების მეთოდით და მისი შესაძლო გამოყენებით რეალური სამყაროს ამოცანების გადასაჭრელად. 57 პუბლიკაცის ავტორი საქართველოში, ინგლისში, გერმანიაში, ამერიკის შეერთებულ შტატებში.
ბიბლიოგრაფა
Некоторые задачи теории непараметрического оценивания функциональных характеристик закона распределения наблюдений, Тбилиси, Изд-во гос. университета, 2005, с. 248
ლიტერატურა
საქართველოს მეცნიერებათა დოქტორები, 1992-2006/შემდგ. და რედ.: ირინა ჯაფარიძე, თბ., 2012, გვ. 53
რესურსები ინტერნეტში
მალხაზ შაშიაშვილი
მალხაზ შაშიაშვილი
ქართველი მათემატიკოსები
ქართველი პედაგოგები
თბილისის სახელმწიფო უნივერსიტეტი
ბან-ჩიანგი

ბან-ჩიანგი (ტაილ. แหล่งโบราณคดี บ้านเชียง) — არქეოლოგიური ძეგლი ტაილანდში. 1992 წლიდან წარმოადგენს იუნესკოს მსოფლიო მემკვიდრეობის ძეგლს.
ტერიტორია აღმოჩენილ იქნა 1957 წელს და პირველი გათხრები 1967 წლიდან დაიწყო. აღმოჩენილია რამდენიმე ჩონჩხი, სამარხებში ჩატანებული ბრინჯაოს ნივთებით. ასევე აღმოჩნდა ბრინჯის ფრაგმენტები, რაც იმაზე მიუთითებს, რომ აქ მოსახლე ბრინჯაოს ხანის ადამიანები სოფლის მეურნეობას მისდევდნენ. ყველაზე ძველ სამარხებში, ბრინჯაოს ნივთები არაა და ის ნეოლითურ კულტურას ეკუთვნის. ყველაზე ახალი სამარხები კი რკინის ხანისაა.
როგორც დათარიღების თერმოლუმინესცენციის მეთოდმა აჩვენა, აქ აღმოჩენილი უძველესი არტეფაქტები ძვ.წ. 4420 - 3400 წლებს მიეკუთვნება, შესაბამისად, ეს ტერიტორია მსოფლიოში უძველეს ბრინჯაოს ხანის კულტურას მიეკუთვნება.
იხილეთ აგრეთვე
მსოფლიო მემკვიდრეობის ძეგლების სია აზიასა და ოკეანეთში
რესურსები ინტერნეტში
ბან-ჩიანგი იუნესკოს საიტზე
http://www.udonthani.com/english/
მსოფლიო მემკვიდრეობის ძეგლები ტაილანდში